พระราชบัญญัติคุ้มครองการดำเนินงานของสำนักงานใหญ่ของสหภาพไปรษณีย์แห่งเอเชียและแปซิฟิก พ.ศ. 2551
ประกาศวันที่ 2008-02-13

content: พระราชบัญญัติ คุ้มครองการดำเนินงานของสำนักงานใหญ่ของสหภาพ ไปรษณีย์แห่งเอเชียและแปซิฟิก พ.ศ. ๒๕๕๑
content: ภูมิพลอดุลยเดช ป.ร. ให้ไว้ ณ วันที่ ๖ กุมภาพันธ์ พ.ศ. ๒๕๕๑ เป็นปีที่ ๖๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยการคุ้มครองการดำเนินงานของศูนย์ฝึกอบรมการไปรษณีย์แห่งเอเชียและแปซิฟิก จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติคุ้มครองการดำเนินงานของสำนักงานใหญ่ของสหภาพไปรษณีย์แห่งเอเชียและแปซิฟิก พ.ศ. ๒๕๕๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชบัญญัติคุ้มครองการดำเนินงานของศูนย์ฝึกอบรมการไปรษณีย์แห่งเอเชียและแปซิฟิก พ.ศ. ๒๕๓๓
sectionNo: 4
content: มาตรา ๔ ในพระราชบัญญัตินี้ “สำนักงาน” หมายความว่า สำนักงานใหญ่ของสหภาพไปรษณีย์แห่งเอเชียและแปซิฟิก “ทรัพย์สิน” หมายความรวมถึงอุปกรณ์สำนักงานและวัสดุอุปกรณ์ที่ใช้ในการฝึกอบรม เงินค่าบำรุง เงินทุน และบรรดาสินทรัพย์ที่เป็นของสำนักงานใหญ่ของสหภาพไปรษณีย์แห่งเอเชียและแปซิฟิก
sectionNo: 4
content: ตลอดจนรายได้ทั้งหมดของสหภาพไปรษณีย์แห่งเอเชียและแปซิฟิก
sectionNo: 5
content: มาตรา ๕ ให้ยอมรับนับถือว่าสำนักงานเป็นนิติบุคคล และให้ถือว่ามีภูมิลำเนาอยู่ในประเทศไทย
sectionNo: 6
content: มาตรา ๖ ให้สำนักงานได้รับความคุ้มกันและการยกเว้น ดังต่อไปนี้ (๑) ทรัพย์สินของสำนักงานจะไม่อยู่ภายใต้มาตรการเวนคืนใด ๆ เว้นแต่เป็นการเวนคืนเพื่อประโยชน์สาธารณะและต้องมีการจ่ายค่าทดแทน (๒) ทรัพย์สินของสำนักงานที่ถูกใช้เพื่อการบริหารสำนักงาน และการจัดการเพื่อวัตถุประสงค์ในการฝึกอบรมและวิจัย
sectionNo: 6
content: หรือทรัพย์สินที่ใช้เป็นหอพักหรือที่อยู่อาศัยของผู้อำนวยการหรือพนักงานอื่น ๆ ของสำนักงานซึ่งอยู่ในบริเวณที่ตั้งของสำนักงานจะได้รับยกเว้นภาษีโรงเรือนและที่ดินตามกฎหมายว่าด้วยภาษีโรงเรือนและที่ดิน ภาษีบำรุงท้องที่ตามกฎหมายว่าด้วยภาษีบำรุงท้องที่และภาษีท้องถิ่นตามกฎหมายว่าด้วยภาษีท้องถิ่น ทั้งนี้
sectionNo: 6
content: เมื่อได้รับความเห็นชอบจากกระทรวงการต่างประเทศแล้ว (๓) บรรดาสิ่งของรวมถึงยานยนต์ที่สำนักงานนำเข้ามาเพื่อใช้ในทางการของสำนักงานจะได้รับการยกเว้นภาษีศุลกากรเมื่อได้รับความเห็นชอบจากกระทรวงการต่างประเทศแล้ว ทั้งนี้ บรรดาสิ่งของดังกล่าวนั้นจะไม่นำมาจำหน่ายจ่ายโอนในประเทศไทย
sectionNo: 6
content: เว้นแต่จะเป็นไปตามกฎหมายและระเบียบข้อบังคับที่ใช้บังคับในประเทศไทย
sectionNo: 7
content: มาตรา ๗ เมื่อได้รับความเห็นชอบจากกระทรวงการต่างประเทศแล้ว ผู้อำนวยการ ผู้ช่วยผู้อำนวยการ ที่ปรึกษาด้านไปรษณีย์ และคณะเจ้าหน้าที่ฝ่ายวิชาการของสำนักงานได้รับการยกเว้น ดังต่อไปนี้ (๑) ภาษีเงินได้บุคคลธรรมดาสำหรับหรือเกี่ยวกับเงินเดือนและค่าบำเหน็จที่สำนักงานจ่ายให้ (๒)
sectionNo: 7
content: ภาษีศุลกากรในการนำเข้าซึ่งของใช้ส่วนตัวและของใช้ในครัวเรือน ไม่รวมถึงยานยนต์ภายในหกเดือนหลังจากเข้ารับหน้าที่ครั้งแรกในประเทศไทย โดยมีเงื่อนไขว่าบรรดาสิ่งของดังกล่าวจะไม่นำมาจำหน่ายจ่ายโอนในประเทศไทย เว้นแต่จะเป็นไปตามกฎหมายและระเบียบข้อบังคับที่ใช้บังคับในประเทศไทย (๓)
sectionNo: 7
content: ข้อจำกัดตามกฎหมายว่าด้วยคนเข้าเมือง ในส่วนที่เกี่ยวกับจำนวนคนเข้าเมือง และระยะเวลาที่จะได้รับอนุญาตให้อยู่ในราชอาณาจักรตามความจำเป็นในการปฏิบัติหน้าที่ ทั้งนี้ รวมถึงคู่สมรสและบุตรที่อยู่ในความอุปการะของบุคคลดังกล่าว บทบัญญัติตามวรรคหนึ่งไม่ใช้บังคับกับบุคคลผู้มีสัญชาติไทย
sectionNo: 7
content: หรือผู้มีถิ่นที่อยู่เป็นการถาวรในประเทศไทย
sectionNo: 8
content: มาตรา ๘ ให้สำนักงานมีสิทธิได้รับบริการด้านการสื่อสารไม่น้อยกว่าที่รัฐบาลให้แก่องค์การระหว่างประเทศอื่น ๆ ในประเทศไทย ไม่ว่าจะเป็นเรื่องลำดับก่อนหลังของการให้บริการ ค่าธรรมเนียม และค่าเรียกเก็บต่าง ๆ สำหรับการสื่อสารอย่างเป็นทางการ
sectionNo: 9
content: มาตรา ๙ ให้รัฐมนตรีว่าการกระทรวงการต่างประเทศและรัฐมนตรีว่าการกระทรวงเทคโนโลยีสารสนเทศและการสื่อสารรักษาการตามพระราชบัญญัตินี้
content: ผู้รับสนองพระบรมราชโองการ พลเอก สุรยุทธ์ จุลานนท์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยสหภาพไปรษณีย์แห่งเอเชียและแปซิฟิกซึ่งประเทศไทยเป็นสมาชิก ได้ยุบรวมสำนักงานกลาง ณ กรุงมะนิลา ประเทศฟิลิปปินส์ และศูนย์ฝึกอบรมการไปรษณีย์แห่งเอเชียและแปซิฟิก ณ กรุงเทพมหานคร ประเทศไทย
content: จัดตั้งเป็นองค์กรใหม่ชื่อว่าสำนักงานใหญ่ของสหภาพไปรษณีย์แห่งเอเชียและแปซิฟิก โดยให้มีสำนักงานฯ ตั้งอยู่ในประเทศไทย ในการนี้สหภาพได้ทำความตกลงว่าด้วยการจัดตั้งสำนักงานใหญ่ของสหภาพไปรษณีย์แห่งเอเชียและแปซิฟิกในประเทศไทยกับรัฐบาลไทย เมื่อวันที่ ๘ ตุลาคม พ.ศ. ๒๕๔๗ เพื่อให้สำนักงานฯ
content: มีสภาพเป็นนิติบุคคลตามกฎหมายไทย และให้สำนักงานฯ เจ้าหน้าที่ของสำนักงานฯ และการสื่อสารของสำนักงานฯ ได้รับเอกสิทธิ์และความสะดวกตามที่ระบุไว้ในความตกลง จึงต้องยกเลิกพระราชบัญญัติคุ้มครองการดำเนินงานของศูนย์ฝึกอบรมการไปรษณีย์แห่งเอเชียและแปซิฟิก พ.ศ. ๒๕๓๓ และเพื่อให้การคุ้มครองการดำเนินงานของสำนักงานฯ
content: ในประเทศไทยเป็นไปอย่างมีประสิทธิภาพและอนุวัติการให้เป็นไปตามความตกลงดังกล่าว จึงจำเป็นต้องตราพระราชบัญญัตินี้